ອາຟຣິກາໃຕ້ ຢຸດການໃຊ້ ວັກຊີນຂອງບໍລິສັດ AstraZeneca ຊົ່ວຄາວ
ການສຶກສາບໍ່ໄດ້ຄົ້ນຫາຜົນກະທົບ ຂອງວັກຊີນຕໍ່ກໍລະນີທີ່ຮຸນແຮງ ແລະ ໄວຮັສທີ່ປ່ຽນແປງໃໝ່ນັ້ນ ໄດ້ຖືກພົບເຫັນໃນຢ່າງໜ້ອຍ 32 ປະເທດລວມທັງ ສະຫະລັດ. 
ປະເທດ ອາຟຣິກາໃຕ້ ໄດ້ຢຸດການສັກຢາ COVID-19 ຂອງເຂົາເຈົ້າຊົ່ວຄາວໃນວັນອາທິດວານນີ້ ຫຼັງຈາກການສຶກສາຄັ້ງໃໝ່ໄດ້ສະແດງໃຫ້ເຫັນວ່າຢາວັກຊີນຂອງບໍລິສັດ AstraZeneca ແມ່ນດ້ອຍປະສິດທີຜົນຕໍ່ໄວຣັສ ທີ່ປ່ຽນແປງໃໝ່ທີ່ຖືກພົບເຫັນໃນປະເທດນັ້ນ ການສຶກສາດັ່ງກ່າວ, ເຊິ່ງດຳເນີນໂດຍມະຫາວິທະຍາໄລ ວິດວໍເທີສແຣນ (Witwatersrand) ໃນນະຄອນຫຼວງ ໂຈແຮນເນັສເບີກ ແລະ ຍັງບໍ່ໄດ້ຖືກປະເມີນທາງວິທະຍາສາດເທື່ອນັ້ນ, ໄດ້ສະຫຼຸບວ່າຢາວັກຊີນຂອງ ອັງກິດ ໄດ້ໃຫ້ “ການປົກປ້ອງຢ່າງຈຳກັດ” ຕໍ່ໂຣກທີ່ມີຮູບແບບໃໝ່ທີ່ມີສາເຫດມາຈາກໄວຣັສທີ່ໄດ້ປ່ຽນແປງໃນ ອາຟຣິກາໃຕ້ ໃນຜູ້ໃຫຍ່ທີ່ຍັງໜຸ່ມ ” ຂ່າວດັ່ງກ່າວໄດ້ເປັນຂ່າວບໍ່ດີຕໍ່ ອາຟຣິກາໃຕ້, ເຊິ່ງປະຊາຊົນຫຼາຍກວ່າ 46,000 ຄົນໄດ້ເສຍຊີວິດຍ້ອນໄວຣັສດັ່ງກ່າວ ເຂົາເຈົ້າມີແຜນທີ່ຈະສັກຢາໃຫ້ປະຊົນຂອງເຂົາເຈົ້າດ້ວຍຢາວັກຊີນຂອງບໍລິ ສັດ AstraZeneca ນຶ່ງລ້ານໂດສໃນບໍ່ເທົ່າໃດວັນຂ້າງໜ້ານີ້ ແຕ່ການສຶກສາໄດ້ພົບວ່າວັກຊີນດັ່ງກ່າວມີປະສິດທິຜົນພຽງ 22 ເປີເຊັນ ໃນກໍລະນີທີ່ບໍ່ຮຸນແຮງຂອງໂຣກທີ່ປ່ຽນແປງໃໝ່ໃນ ອາຟຣິກາໃຕ້ ການສຶກສາບໍ່ໄດ້ຄົ້ນຫາຜົນກະທົບຂອງວັກຊີນຕໍ່ກໍລະນີທີ່ຮຸນແຮງ ໄວຮັສທີ່ປ່ຽນແປງໃໝ່ນັ້ນໄດ້ຖືກພົບເຫັນໃນຢ່າງໜ້ອຍ 32 ປະເທດລວມທັງ ສະຫະລັດ ບໍລິສັດ AstraZeneca ໄດ້ກ່າວໃນວັນອາທິດວານນີ້ວ່າ ເຂົາເຈົ້າກຳລັງພັດທະນາຢາວັກຊີນອີກຊະນິດນຶ່ງທີ່ຈະມີປະສິດທິພາບກວ່າເກົ່າຕໍ່ໄວຣັສທີ່ປ່ຽນແປງໃໝ່ໃນ ອາຟຣິກາໃຕ້, ເຊິ່ງຄາດວ່າຈະອອກມາພາຍໃນລະດູໃບໄມ້ຫຼົ່ນນີ້ ໃນທ້າຍອາທິດທີ່ຜ່ານມາ, ທັງ ອີຣ່ານ ແລະ ຈີນ ໄດ້ເປີດຕົວຢາວັກຊີນຕໍ່ຕ້ານໄວຣັສຊະນິດໃໝ່ ໃນວັນອາທິດ, ອີຣ່ານ ໄດ້ປະກາດວ່າເຂົາເຈົ້າໄດ້ພັດທະນາຢາວັກຊີນ ຣາຊີ ຄອຟ ພາສ໌ ເຊິ່ງຖືກຜະລິດໂດຍບໍລິສັດຢາວັກຊີນ ຣາຊີ ແລະ ສະຖາບັນຄົ້ນຄວ້າ ຊີຣຳ ບັນດານັກວິທະຍາສາດຈະເລີ່ມການທົດລອງຢາວັກຊີນນັ້ນກັບປະຊາຊົນໃນອາທິດນີ້ ໃນວັນເສົາທີ່ຜ່ານມາ, ອົງການບໍລິຫານຜະລິດຕະພັນທາງການແພດແຫ່ງຊາດຂອງ ຈີນ ໄດ້ກ່າວໃນຖະແຫຼງການສະບັບນຶ່ງວ່າ ບັນດາຜູ້ອອກກົດລະບຽບໄດ້ອະນຸມັດການໃຊ້ຢາ CoronaVac ໃນວັນສຸກອາທິດແລ້ວນີ້, ເຊິ່ງຖືກພັດທະນາຂຶ້ນໂດຍບໍລິສັດ ຊີໂນແວັກ ໄບໂອເທັກ ຈຳກັດ ມັນເປັນຢາວັກຊີນຊະນິດທີສອງ ທີ່ຖືກອະນຸມັດສຳລັບການໃຊ້ໃນສາທາລະນະໃນປະເທດທີ່ຕັ້ງຢູ່ເອເຊຍຕາເວັນອອກນັ້ນ ຊະນິດທຳອິດ, ເປັນວັກຊີນທີ່ຖືກພັດທະນາຂຶ້ນໂດຍສະຖາບັນ ຈີນ ທີ່ຮ່ວມມືກັບກຸ່ມເພສັດສະກຳແຫ່ງຊາດ ຈີນ, ຊີໂນຟາມ, ທີ່ໄດ້ຮັບການອະນຸມັດໃຊ້ເມື່ອສອງເດືອນທີ່ຜ່ານມາ